राधा के प्रति प्रेम तो अनन्य है लेकिन सभी अपनों के प्रति उनके प्रेम में कोई अलग भाव नहीं था अपने दोनों माताओं एवं पिताओं अपनी रानियों , ग्वाल बालों ,संगी साथियों ,ब्रज वनिताओं ,से भी कृष्ण उतने ही घनिष्ठ थे ,उन्होंने रास रचाया लेकिन रास है क्या ?जब कोई मनोवेग इतना प्रबल हो जाये की चुप न रह सके चिल्ला उठे तो वह रास बन जाता है उस महारास का मुख्य उद्देश्य था महिलाओं की जाग्रति बेचारी महिलायें अपने मन की बात कैसे करें समाज का बंधन ,परिवार का बंधन ,उस महारास में ब्रज की महिलाओं ने अपने अस्तित्व को नई पहचान दी थी। कृष्ण की कुशलता थी की उन्होंने सब को एक जैसा स्नेह दिया पशु पक्षी ,शिक्षित अशिक्षित ,रूपवान कुरूप सभी को सम दृष्टि से देखा और अपने स्नेह से वश में कर लिया